РЕШЕНИЕ НА СЪДА НА ПУБЛИЧНАТА СЛУЖБА (втори състав)
5 юли 2007 година
Дело F‑93/06
Bruno Dethomas
срещу
Комисия на Европейските общности
„Публична служба — Бивш срочно нает служител — Назначаване като длъжностно лице — Изменение на Правилника от 1 май 2004 г. — Член 32, трета алинея от Правилника — Класиране в стъпка“
Предмет: Жалба на основание член 236 ЕО и член 152 АЕ, с която г‑н Dethomas иска отмяна на решението на Комисията от 11 януари 2006 г.
за назначаването му като длъжностно лице в изпитателен срок на длъжността ръководител на делегацията на Комисията в Кралство
Мароко към генерална дирекция „Външни отношения“, доколкото с това решение е класиран в степен A*14, стъпка 2
Решение: Отменя решението на Комисията от 11 януари 2006 г., доколкото с него жалбоподателят в качеството си на ръководител на делегацията
на Комисията в Кралство Мароко е класиран в степен А*14, стъпка 2. Осъжда Комисията да заплати съдебните разноски.
Резюме
Длъжностни лица — Назначаване — Класиране в стъпка — Допълнително старшинство при класиране в стъпка
(член 29, параграф 2
и член 32, трета алинея от Правилника за длъжностните лица; Регламент № 723/2004 на Съвета)
Поради липсата на преходна разпоредба в Регламент № 723/2004 за изменение на Правилника на длъжностните лица и на Условията
за работа на другите служители член 32, трета алинея от Правилника, чийто ясен текст не подлежи на обсъждане, остава изцяло
приложим след влизането в сила на посочения регламент към класирането в стъпка на всеки срочно нает служител, назначен като
длъжностно лице на заеманата до този момент от него степен. Следователно това лице запазва стъпката, в която е било класирано
като срочно нает служител.
В това отношение не може да се приеме, че назначаването на активно зает служител на по-висока длъжност на основание член 29,
параграф 2 от Правилника съставлява „външно“ назначаване, което не допуска да се вземе предвид стажът като срочно нает служител
на новоназначеното длъжностно лице.
(вж. точки 49, 58 и 62)
Позоваване на:
Съд на публичната служба: 28 юни 2007 г., Da Silva/Комисия, F‑21/06, Сборник на Съда на публичната служба, стр. І‑А‑1‑0000
и ІІ‑А‑1‑0000, точка 75